Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A jegyzők megkeresésének alternatívájaként 1998-ban fordult elő először, hogy az 1997. évi CLV. törvény 6. § f) pontja
Paragraph Index: 1298

3. § (5) bekezdésében a kisebbségek mindennemű hátrányos megkülönböztetésének tilalmáról szóló rendelkezés megsértését is. A fogyasztóvédelmi felügyelőségnek ez az eljárása azért jelentős, mert bár csupán a jogsértés feltárására szóló kötelezettségének tett eleget, mégis a magyarországi gyakorlatban először használt olyan módszert (roma személyek közreműködésével történő próbavásárlást), amely valóban alkalmas volt a diszkrimináció bizonyítására. 4.2. Diszkrimináció a foglalkoztatásban 4.2.1. A foglalkoztatási diszkrimináció általános jellemzői, az ombudsmani vizsgálat alapjául szolgáló hipotézis és a jogszabályi háttér bemutatása Az elmúlt évben — hasonlóan a korábbi időszakhoz — a foglalkoztatás során tapasztalt hátrányos megkülönböztetés miatt a kisebbségi biztoshoz forduló panaszosok szinte kizárólag a cigány kisebbséghez tartoztak. (Volt olyan beadvány is, amelyben egy szerb kisebbségi önkormányzat elnöke kérte az őt ért munkajogi sérelem vizsgálatát, ám ebben az ügyben 14 Lásd az Obtv. 18. § (3) bekezdését: „az országgyűlési biztos a jogszabály által… feljogosított szerv vezetőjét vizsgálat lefolytatására kérheti fel”. 15 A beszámoló elkészítésének idején a határozat még nem jogerős. 1999/79/II. szám a diszkrimináció elsődlegesen a panaszos szakszervezeti tisztségével állt összefüggésben. Ezt a jogesetet a későbbiekben részletesen ismertetjük.) A foglalkoztatással, illetve a foglalkoztatás megtagadásával kapcsolatos panaszok további jellemzője, hogy számuk nem éri el azt a mértéket, amely ennek a jelenségnek a társadalmi jelenlétére tekintettel várható lenne. A viszonylag kevés konkrét panasz arra a szociológiai tényre vezethető vissza, hogy a munkavállalók hátrányos megkülönböztetése az esetek döntő többségében nem kerül felszínre, rejtett cselekmény marad. A nagyfokú látencia alapvetően két okkal magyarázható. Az első ilyen ok, hogy a kiszolgáltatott helyzetben lévő munkavállalók — félve attól, hogy ezzel saját elhelyezkedési esélyeiket rontják — általában nem kívánnak konfliktusba kerülni a munkáltatókkal. A másik ilyen ok, hogy — mint fentebb már utaltunk rá — a diszkrimináció jelentős részben olyan társadalmi csoportot érint, amelynek életkörülményeiből, iskolázottsági szintjéből adódóan alacsony az érdekérvényesítő képessége. Tapasztalataink, illetve az egyes munkaügyi központoktól hozzánk érkezett jelzések egyértelműen bizonyítják, hogy a hátrányos megkülönböztetést elszenvedettek közül sokan nem ismerik a jogorvoslati fórumokat, illetve idegenkednek ezek igénybevételétől. A tavalyi év során ezért arra törekedtünk, hogy eljárásaink ne csak az egyedi panaszok vizsgálatára szorítkozzanak, hanem ezen túlmenően olyan általános jellegű javaslatokat is megfogalmazzunk, amelyek megvalósítása elősegítheti a diszkriminatív munkáltatói magatartások nagyobb hányadának ismertté válását, illetve hozzájárulhat ezen esetek számának csökkenéséhez. Ennek érdekében a nemzeti és etnikai kisebbségi jogok parlamenti biztosa a foglalkoztatás területén tapasztalható hátrányos megkülönböztetés okainak feltárása, e nyilvánvalóan jogsértő cselekmény megelőzése érdekében, 1998 tavaszán — élve az Obtv. 16. § (2) bekezdésében számára biztasított lehetőséggel — hivatalból, átfogó vizsgálatot indított. E beszámoló keretei között szükségesnek tűnik részletesebben is szólnunk a vizsgálat alapjául szolgáló koncepciónkról, a vizsgálat módszereiről. Elsődleges feladatunk annak áttekintése volt, hogy a diszkrimináció elleni fellépésre hivatott hatóságok tevékenysége, a hatályos szabályozás szerint rendelkezésre álló fórumrendszer és eljárásrend biztosítja-e a jogilag lehetséges védelmet a hátrányos megkülönböztetés ellen, kellő hatékonysággal képes-e a sérelmeket feltárni, az ezek lehetőségét hordozó jogviszonyokat ellenőrizni, valamint a bekövetkezett jogsértéseket szankcionálni, illetőleg a sérelmeket orvosolni. Megkerülhetetlen volt tehát a hatályos jogi szabályozás áttekintése, valamint a munkaügyi központok gyakorlatának, regisztrációs rendszerének — ideértve az e munkaügyi igazgatási szervek által használt nyilvántartásokat, formanyomtatványokat stb. — tanulmányozása, illetőleg e vonatkozásban a hatósági kapcsolatrendszerek áttekintése is. Mint az közismert, az Alkotmány 70/A. § (1) bekezdésében foglalt általános diszkriminációtilalmi rendelkezéshez képest az egyes szabálysértésekről szóló 17/1968. (IV. 14.) Korm. rendelet 75. §-a konkrétan bünteti is a munkavállalók hátrányos megkülönböztetését. Az említett szabálysértés miatt az általános hatáskörű szabálysértési hatóságok — a polgármesteri hivatalokat irányító jegyzők — mellett a munkabiztonsági és munkaügyi felügyelőségek (a továbbiakban: munkaügyi felügyelőség) is eljárhatnak. A foglalkoztatási diszkrimináció szabálysértési fenyegetettsége mellett a munkaügyi felügyelőségek a munkaügyi ellenőrzésről szóló 1996. évi LXXV. törvény (Met.) 3. § (1) bekezdés b) pontjában foglalt rendelkezés alapján ellenőrizhetik a Munka Törvénykönyvéről szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes